कांग्रेस ने फ्लैट्स का चुनाव इस हिसाब से किया है कि वे उसके दफ्तर के काफी करीब हों। सूत्रों के मुताबिक फ्लैट बेंगलुरु के एंबेसी हेबीटेट अपार्टमेंट कॉम्पलेक्स में लिए गए गए हैं। दोनों फ्लैट्स को पास रखने के पीछे वजह बताई जा रही है कि इससे चुनावी रणनीतिकार आसानी जितने दफे चाहेंगे, बैठक कर पाएंगे। वेणुगोपाल ने मंगलवार (30 जनवरी) को कांग्रेस के चुनावी कैंपेन के लिए प्लान बताया था। उन्होंने कहा था कि 1 फरवरी से कांग्रेस जमीनी स्तर पर आक्रामक चुनावी अभियान शुरू करेगी और पार्टी के नेता बूथ स्तर पर जाकर लोगों से मिलेंगे। उन्होंने कहा था कि पार्टी को पता होना चाहिए कि चुनावी बूथ कहां हैं और उनके लिए कहां काम करना है। 15 फरवरी से 1 मार्च के बीच कांग्रेस बूथ स्तर उप-समितियों के जरिये मिलेगी। जमीनी स्तर का कैंपेन के लिए 1 से 20 मार्च के दरमियान राज्य के वरिष्ठ कांग्रेसी नेता साथ में बस में सफर करेंगे।